นั่งทำงานอยู่เฉยๆ ไม่มีอะไร ก็ไม่เครียดนะ แต่อยากตาย มันไม่รู้ว่าเป็นเพราะอากาศหรืออะไร มันรู้สึกมึนๆเทาๆ อยากตายเฉยๆ คือไม่รู้จักอยู่ไปทำไม ตอนนี้อยู่ที่ทำงาน เป็นโรคซึมเศร้า กินยามาแล้วปีกว่าๆ แต่ไม่ได้คิดอยากตายเพราะโรค แค่รู้สึกว่าอยากตาย วนไปวนมา ควรจะทำยังไงดีคะ
สวัสดีค่ะ ความรู้สึกดังกล่าวอาจเป็นอาการเบื้องต้นของภาวะซึมเศร้า โรคซึมเศร้า หรือการเปลี่ยนแปลงทางอารมณ์ที่ผิดปกติได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรค ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะไม่ต้องกลัวที่จะไปพบจิตแพทย์นะคะ โรคซึมเศร้าเป็นโรคชนิดหนึ่งที่ควรได้รับการรักษาแนะนำหาสิ่งที่ชอบทำ ใช้เวลาอยู่กับผู้อื่นให้มากขึ้นเพื่อเบี่ยงเบนความสนใจจากเรื่องดังกล่าว แต่ถ้าไม่สามารถหยุดคิดได้จริงๆ ควรไปพบจิตแพทย์ค่ะ